'Seksrabbi' se aanhoudingsvoorwaardes bespreek | Maroela Media
Eliezer Berland in die hof. Foto: ANA
Die borgtogaansoek van die Israeliese voortvlugtige rabbi Eliezer Berland is Vrydag in die Randburg-landdroshof uitgestel.
Landdros Pravena Raghunandan het die saak tot Dinsdag uitgestel en 'n versoek toegestaan dat twee van Berland se volgelinge en sy vrou voorlopig toegelaat word om vir hom kos te bring wat aan sy dieetvereistes voldoen. Sy het ook beveel dat Berland in 'n enkelsel aangehou word.
Themba Langa, Berland se regsverteenwoordiger, het vroeër versoek dat daar op sekere voorwaardes rondom Berland se aanhouding ooreengekom moet word.
Hy het verduidelik dat die Kgosi Mampuru-gevangenis in Pretoria waar Berland tans aangehou word nie toelaat dat hy besoekers ná 15:00 ontvang of dat besoekers vir hom kos bring nie. Volgens Langa kan hierdie reëling nie werk nie, tensy Berland toegelaat word om by 'n polisiestasie aangehou te word waar 'n assistent daagliks vir hom vars kos kan bring.
Nerisha Naidoo, die staatsaanklaer, het gesê daar is reeds met Berland se assistent gereël dat hy vir hom daagliks sal kos neem en dat die staat die moeite gedoen het om 'n verpleegster te reël om Berland te daagliks te besoek. Volgens Naidoo kan die staat nie saamstem met die voorwaarde dat Berland besoekers ná 15:00 ontvang nie, omdat dit nie by die gevangenis toegelaat sal word nie.
"Die staat maak 'n groot fout. Berland het 'n grondwetlike reg om sy geloofspraktyke te mag beoefen," het Langa gesê. Langa het gesê dat daar baie polisiestasies is waar Berland aangehou kan word, maar dat die staat bloot wil hê dat hy in die Kgosi Mampuru-gevangenis aangehou moet word omdat die 'n maksimum-sekuriteit-fasiliteit is.
"Hy sal doodgaan. Hy is 79 jaar oud en hy kan nie toegewings maak oor sy geloof nie. Die staat kan nie keuses maak oor iets wat nie hul plek is nie," het Langa gesê.
Naidoo het voorgestel dat Berland na 'n gevangenis in Johannesburg oorgeplaas word waar daar aan sy behoeftes voldoen kan word.
Eliezer Berland Gauteng
Meer as 4 miljoen SA'ners het reeds ID-slimkaarte
'n Voortvlugtige en hy meer regte as RSA se eie burgers
Praat jy! Hy's 'n vlugteling maar skuil onder en misbruik die MENSEREGTE volgens die grondwet. EN hy het 'n staatshulp prokurower? Lekker man, lekker!
Het hy aan sy sogenaamde "geloofsvoorwaardes" en sy "eetgewoontes" gedink toe hy GEDOEN het waarvoor hy gestraf moet word? Nee !!!!! hy het hom verlistig in sy sonde dade.
Net nog 'n 'godsdienstige' wat spesiale vergunning soek net omdat hy 'n 'godsdienstige' is. En dan het mense die vermetelheid om met my te argumenteer oor die 'meriete' van wat hulle "glo". Die hele nes is korrup.
Die vermetelheid om eise te kom stel, weerligstraal jy moes daaraan gedink het voor jy onskuldige meisies en dames in n hoek vasgedruk het – voel bietjie hoe hul gevoel het – dit is nou menseregte op sy beste jy is bietjie aan die ontvangkant. Daai vroue sou wat wou gee om alleen in n sel te wees eerder as met jou!